**Úradná správa č. 16 z 24.05.2021**

**1. Správy VV**

**VV na zasadnutí dňa 17.05.2021 prijal nasledovné uznesenia:**

**A, Zobral na vedomie**

**21/20-21** – kontrolu uznesení z predchádzajúceho zasadnutia Výkonného výboru,

**B, Schválil:**

**22/20-21** – **odklad reštartu súťaží** v kategóriách **U11, U15 a U19** z dôvodu povinného predzápasového testovania hráčov (antigénnymi resp. PCR testami max. 24 hodín pred stretnutím) **do zmeny vyhlášky ÚVZ o obmedzeniach pri organizácii hromadných podujatí** a rozhodne o nich dodatočne,

**23/20-21** – návrh **rozpočtu** ObFZ Trebišov na rok 2021,

**24/20-21** – **termín začiatku nového súťažného ročníka** **v VI. lige** na 25.07.2021, sú plánované vložené kolá v strede týždňa na štátne sviatky 01.09.2021 (streda) a 15.09.2021 (streda), termín začiatku nového súťažného ročníka **v VII. lige** bude určený dodatočne podľa počtu prihlásených, termín začiatku súťaží **mládeže** je plánovaný na koniec augusta, bude upresnený podľa počtu prihlásených družstiev,

**C, Uložil:**

**25/20-21** – sekretárovi uskutočniť **anketu medzi klubmi** dospelých VI. a VII. ligy ohľadom reštartu súťaží dospelých ObFZ Trebišov. Súťaže budú reštartované, ak splní súčasné podmienky a prejaví záujem hrať viac ako 51 % klubov súťaží dospelých.

**2. Správy sekretariátu**

1. Sekretariát upozorňuje kluby na možnosť čerpania **dotácie 15% zo Zákona o športe** v podobe kreditov (cez E-shop SFZ),

2. Úplné znenie **Vyhlášky 208** Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k obmedzeniam hromadných podujatí nájdete na adrese:

<https://www.uvzsr.sk/docs/info/ut/vyhlaska_208.pdf>

3. **Reštart súťaží dospelých** sa po ankete vykonanej v kluboch VI. ligy dospelých (5 za, 8 proti) a VII. ligy dospelých (3 za, 2 proti) **odkladá** **do zmeny vyhlášky ÚVZ o obmedzeniach pri organizácii hromadných podujatí** a VV o ňom rozhodne dodatočne.